Tarptautinė atominės energijos agentūra

Tarptautinė atominės energijos agentūra (TATENA; ) – tarptautinė organizacija, siekianti taikaus atominės energijos panaudojimo ir uždrausti ją naudoti kariniams tikslams. Įkurta 1957 m. Jungtinių Tautų Generalinės Asamblėjos.Atominės energijos agentūra. Visuotinė lietuvių enciklopedija. Nuoroda tikrinta 2022-10-30.

Šventasis Sostas ir didžioji dauguma JTO narių priklauso šiai organizacijai. Lietuva prisijungė prie šios organizacijos 1993 m.TATENA . Lietuvos Respublikos energetikos ministerija. Nuoroda tikrinta 2022-10-30. 1995 m. Lietuvos nacionalinė M. Mažvydo biblioteka tapo TATENA depozitine biblioteka.Lietuvos Nacionalinė Martyno Mažvydo biblioteka - TATENA depozitinė biblioteka  Kol kas tik Šiaurės Korėja  galutinai pasitraukė iš organizacijos 1994 m.

Su daugiau kaip 180 šalių Tarptautinė atominės energijos agentūra sudarė branduolinio ginklo neplatinimo sutartis. TATENA kontroliuoja daugiau kaip 1000 branduolinių įrenginių darbą; koordinuoja bei rengia sprendimų projektus dėl branduolinių reaktorių eksploatavimo nutraukimo, radioaktyvių atliekų ir panaudoto branduolinio kuro tvarkymo.

2011 m. susilaukė kritikos dėl Fukušimos avarijos. Tačiau TATENA teigia, kad negalėjo apsaugoti branduolinių reaktorių po vienos didžiausių pasaulyje branduolinių avarijų Fukušima Daiiči branduolinėje elektrinėje Japonijoje (2011 m.). Šios avarijos priežastys, skirtingai nuo branduolinių avarijų Trijų Mylių salos branduolinėje elektrinėje (JAV, 1979 m.) ir Černobylio branduolinėje elektrinėje (Ukraina, 1986 m.), buvo ne įrangos gedimai ar jos konstrukciniai trūkumai bei žmogaus klaidos, bet ypatingai ekstremalūs gamtiniai reiškiniai – neįtikėtinai stiprus žemės drebėjimas ir jo sukeltas cunamis.

Tarptautinė atominės energijos agentūra  finansavo Rusijos mokslinius tyrimus okupuotame KrymeTATENA finansavo Rusijos mokslinius tyrimus okupuotame Kryme. 2016–2019 metais buvo pasirašytos dvi TATENA tyrimų sutartys su Rusijos valstybinėmis mokslo institucijomis, kuriose buvo numatyti lauko darbai okupuotame Kryme. Pirmoji sutartis 2019 metų vasarą buvo pratęstaTarptautinė atominės energijos agentūra (TATENA) finansavo Rusijos valstybinius mokslinius tyrimus Kryme.

 Generalinių direktorių sąrašas 

+Vardas  Šalis  MetaiWilliam Sterling Cole   1957 12 01–1961 11 30Sigvard Arne Eklund   1961 12 01–1981 11 30Hans Martin Blix   1981 12 01–1997 11 30Mohamed Mustafa ElBaradei   1997 12 01–2009 11 30Yukiya Amano   2009 12 01–2019 07 18Rafael Mariano Grossi   nuo 2019 12 03

 Šaltiniai 

 Nuorodos 
 TATENA svetainė

Kategorija:Nobelio taikos premijos laureatai
Kategorija:Tarptautinės ekonominės organizacijos